Азия хоккей лигаһы

Азия хоккей лигаһы (АХЛ) — Рәсәй, Көньяҡ Корея, Ҡытай һәм Япониянан туғыҙ команда ҡатнашҡан хоккей чемпионатын ойошторған берләшмә. Лиганың штаб-квартираһы Японияла урынлашҡан. Һәр йыл плей-офф бөткәс, еңеүсе махсус трофей менән бүләкләнә.

Лига 2003 йылда Японияла хоккейға ҡарата ҡыҙыҡһыныу юғала барыуы һәм Кореяла хоккей лига төҙөү сәбәпле ойошторола . Уның маҡсаты — хоккейҙы һәм уйынсыларҙың сифаттарын үҫтереү . Лига иң тәүҙә ике илдәге биш команданан тора. Ул дүрт илгә (2004-05 миҙгел) һәм туғыҙ командаға тиклем ҙурая (2005-06) һәм 2013-14 йылдар миҙгелендә өс илдән һигеҙ команданан тора.

 Тарихы 

 2003—2004 
Лига 2003 йылда Корея хоккей лигаһы тарҡалғас һәм Япония лигаһы эшен туҡтатҡас барлыҡҡа килә. Лиганың төп маҡсаты — Азияла хоккейҙы популләштереү, ошо регионда спорт төрөнөң һәм уйынсыларҙың кимәлен үҫтереү һәм Азия илдәренең йыйылма командаларын көслөрәк итеү. Тәүге миҙгелдә 5 команда ҡатнаша: дүртәү Япониянан һәм берәү Көньяҡ Кореянан. Командалар бер-береһе менән дүртешәр уйын үткәрә һәм даими миҙгел аҙағында чемпионды билдәләйҙәр. Плей-офф уйындары үткәрелмәй. Тәүге миҙгелдең чемпионы исемен «Ниппон Пэйпер Крэйнс» командаһы 39 мәрәй йыйып яулай. Джоэль Прик «Сэйбу Принс Рэббитс» командаһынан 33 (8+25) мәрәй йыйып, иң күп һөҙөмтәле пас биргән һәм иң күп мәрәй йыйған исемғә лайыҡ була. «Ниппон Пэйпер Крэйнс» командаһынан Райан Харуо Кувабара 15 гол керетеп турнирҙың иң мәргән уйынсы исемен яулай.

 2004—2005 
2004/05 миҙгеле Лига өсөн тәүге тулы миҙгел була, ҡайһылар был чемпионатты тәүге, тип һанай. Миҙгел башланыр алдынан Милли хоккей лишаһы Ҡытайҙа хоккейҙы үҫтереү спорт программаһына ҡыҙыҡһыныуын күрһәтә. Үткән миҙгелдә ҡатнашҡан 5 командаға Хабаровсктан «Голден Амур», Харбиндан «Чанчунь Фуао» һәм Цицикарҙан «Хоса» командалары өҫтәлә. Чемпион титулы исемен «Кокудо» хоккей клубы яулай: ул тәүге миҙгел чемпионы «Ниппон Пэйпер Крэйнс» командаһын финалда 3:1 серия иҫәбе менән еңә.

 2005—2006 
2005/06 миҙгел башланыр алдынан Лига составынан финанс яҡтан ҡыйынлыҡтар булыуы сәбәпле «Голден Амур» сыға. Ә, киреһенсә, чемпионатҡа «Нордик Викингс» һәм «Кангвон Лэнд» командалары ҡушылалар. «Анъян Халла Виниа» командаһы исемен «Анян Халла» тип үҙгәртә. Чемпионаттың финалында үткән миҙгелдең финалистары осраша, һәм шул уҡ «Кокудо» икенсегә чемпион була.

 2006—2007 
«Нордик Викингс» был миҙгелдә финанс ҡыйынлыҡтары булғанға күрә ҡатнашмай . «Харбин» Пекинға күсә һәм «Хоса» тигәнгә исемен алмаштыра. «Цицикар» үҙенә яңы бағыусыларҙы таба һәм «Чанчунь Фуао» тип исемен үҙгәртә. «Кокудо» хоккей клубы ла исемен үҙгәртә: шул ваҡыттан башлап ул «Сэйбу Принс Рэббитс» тип атала. «Ниппон Пэйпер Крэйнс» финалда «Сэйбу Принс Рэббитс» командаһын дүрт уйында еңеп, чемпион титулын яулай.

 2007—2008 
«Хоса» һәм «Чанчунь Фуао» командалары «Чайна Шаркс» исемле хоккей клубына берләшәләр . «Кангвон Лэнд» исемен «Хай1» тигәнгә алмаштыра . Был миҙгелдә ете команда ҡатнаша һәм һәр бер команда 30 уйын үткәрә. Чемпионаттың финалында «Одзи Пэйпер» ""

 Командалар 

 2015/2016 миҙгел командалары 
КомандаҠалаИлНигеҙләнеү йылыИҫкәрмәләр Тохоку Фри Блэйдс  Хатинохе  Япония  2008  Чайна Дрэгон  Шанхай  Ҡытай  2007 2007 йылда Hosa һәм Changchun Fuao ҡушылыуы менән барлыҡҡа килә Никко Айс Бакс  Никко  Япония  2003  Никко Кобе Айс Бакс (2005-07) кеүек билдәле була Ниппон Пэйпер Крэйнс  Кусиро  Япония  2003  Оджи Иглс  Томакомай  Япония  2003  Анян Халла  Анян  Көньяҡ Корея  2003  Анъян Халла Виниа (2003-05) кеүек билдәле була Хай1  Чхунчхон  Көньяҡ Корея  2005 Кангвон Лэнд (2005-07) кеүек билдәле була Деймунг Сангму  Сеул  Көньяҡ Корея  2013  Сахалин  Южно-Сахалинск  Рәсәй  2014 

 Элек ҡатнашҡандар 
КомандаҠалаИлҠатнашыу йылдарыИҫкәрмәләр Сэйбу Принс Рэббитс  Ниси-Токио  Япония  2003-08 ХК Кокудо (2003-06) кеүек билдәле була Голден Амур  Хабаровск  Рәсәй  2004-05  Бер миҙгелдә ҡатнаша Нордик Викингс  Пекин  Ҡытай  2004-05  Бер миҙгелдә ҡатнаша Чанчунь Фуао  Чанчунь  Ҡытай  2004-06 Хоса командаһы менән бергә Чайна Шаркс составына керәПервоначально выступал за Цицикар|-
| Хоса || Пекин || Китай || 2004-06 ||Чанчунь Фуао командаһы менән бергә Чайна Шаркс составына керәТәүҙе Харбин өсөн сығыш яһай

 Шулай уҡ ҡарағыҙ 
 Донъя хоккей лигаларының исемлеге

 Иҫкәрмәләр 

Категория:Хоккей лигалары
Категория:Японияла хоккей
Категория:Ҡытайҙа хоккей
Категория:Көньяҡ Кореяла хоккей
Категория:Рәсәйҙә хоккей